	OSNOVNA ŠKOLA “12.DECEMBAR” SJENICA

	 Nastavni predmet:
	Matematika

	 Razred:
	VI

	 Datum realizacije:
	18.11.2025. godine

	Nastavna tema/oblast:
	Racionalni brojevi

	Nastavna jedinica:
	Sabiranje racionalnih brojeva

	Tip časa:
	Obrada

	Cilj časa:
	Obnavljanje sabiranja razlomaka i upoznavanje učenika sa postupkom i pravilima sabiranja racionalnih brojeva

	Očekivani ishodi 
na kraju časa:
	Učenik će biti u stanju da:
· sabira racionalne brojeve date u zapisu

	Nastavne metode:
	Dijaloška, ilustrativna

	Nastavna sredstva:
	Udžbenik, digitalni udžbenik, zbirka, tabla, kreda (flomasteri)

	Oblici rada:
	Frontalni

	Međupredmetne kompetencije:
	Učenik razvija:
· kompetencije za celoživotno učenje;
· komunikaciju.

	Međupredmetno povezivanje:
	

	Ključni pojmovi:
	Sabiranje racionalnih brojeva

	PRIKAZ MULTIMEDIJALNIH SADRŽAJA NASTAVNE JEDINICE

	MOGUĆI TOK ČASA

	Planirane aktivnosti nastavnika:
	Planirane aktivnosti učenika:

	Uvodni deo časa (10 minuta)

	U uvodnom delu časa analiziramo izradu domaćeg zadatka, a zatim obnavljamo sa učenicima skup racionalnih brojeva, predstavljanje racionalnih brojeva na brojevnoj pravoj, apsolutnu vrednost racionalnog broja. Obnavljamo sabiranje celih brojeva kao i sabiranje razlomaka. U tu svrhu rešavamo 1. i 2. zadatak iz udžbenika jer je za adekvatno usvajanje sabiranja racionalnih brojeva neophodno poznavanje sabiranja pozitivnih razlomaka kao i sabiranje celih brojeva.
	· odgovara na postavljena pitanja nastavnika;
· rešava 1. i 2. zadatak. iz udžbenika jer je za adekvatno usvajanje sabiranja racionalnih brojeva neophodno poznavanje sabiranja pozitivnih razlomaka kao i sabiranje celih brojeva.

	Glavni deo časa (30 minuta)

	Najpre obrađujemo 1. primer, koji ilustruje sabiranje dva pozitivna i dva negativna racionalna broja. Koristimo se brojevnom pravom i usmerenim dužima prilikom rešavanja datog primera. Date primere biramo tako da prvi sabirci i drugi sabirci dva zbira budu međusobno suprotni brojevi, tako da i dva zbira budu suprotni brojevi. Pitamo učenike da svojim rečima formulišu čemu je jednak zbir dva racionalna broja istog znaka, nakon čega učenici zapisuju u svojim sveskama:
Zbir dva pozitivna racionalna broja je pozitivan racionalan broj, a zbir dva negativna racionalna broja je negativan racionalan broj. U oba slučaja apsolutna vrednost zbira jednaka je zbiru apsolutnih vrednosti sabiraka.
Nakon toga prelazimo na sabiranje racionalnih brojeva različitog znaka. To činimo obradom konkretnog primera u kome su izložena oba slučaja: kada je veća apsolutna vrednost pozitivnog broja, kao i kada je veća apsolutna vrednost negativnog broja. Uočavamo da su dva zbira suprotnog znaka, a da su apsolutne vrednosti dva zbira jednake, nakon čega zapisujemo:
Zbir pozitivnog i negativnog racionalnog broja koji nisu međusobno suprotni istog je znaka kao sabirak čija je apsolutna vrednost veća, a po apsolutnoj vrednosti jednak je razlici apsolutnih vrednosti sabi- raka, pri čemu se od veće oduzima manja.
Obnavljamo da u skupu celih brojeva svaki element ima svoj inverzni element za operaciju sabiranja, pa pitamo učenike da li bi to bio slučaj i u skupu racionalnih brojeva i, ako je tako, šta je datom racionalnom broju suprotan broj za sabiranje. Nakon što učenici iznesu svoje zaključke, zapisujemo:
Zbir suprotnih racionalnih brojeva je 0, tj. za svaki racionalan broj r važi r + (−r) = −r + r = 0.
Ističemo da je nula neutralni element za sabiranje i pišemo:
Za svaki racionalan broj r važi r + 0 = 0 + r = r.
Primenu datih pravila ilustrujemo 1. primerom, gde sabiramo dva negativ- na racionalna broja, kao i pozitivan i negativan racionalan broj kada je veća apsolutna vrednost pozitivnog broja, odnosno kada je veća apsolutna vrednost negativnog broja.
Na istim primerima izlažemo i postupak sabiranja koji se najčešće i koristi, a koji se sastoji iz dva koraka:
· prvo sabirke zapisujemo tako da su im brojioci celi brojevi, a imenioci jednaki prirodni brojevi;
· potom brojilac zbira računamo kao zbir brojilaca sabiraka, dok je imenilac zbira jednak imeniocu sabiraka.
Naglašavamo da se na ovaj način sabiranje racionalnih brojeva jednakih imenilaca svodi na sabiranje celih brojeva. Dati postupak učenici utvrđuju izradom 4. zadatka. 
	· prati uputstva nastavnika;
· učestvuje u diskusiji;
· daje promišljene odgovore na postavljena pitanja;
· analizira i zaključuje;
· rešava zadatke (3. i 4. zadatak iz Udžbenika) uz pomoć nastavnika;
· postavlja pitanja.

	Završni deo časa (5 minuta)

	U završnom delu časa još jednom ponavljamo pravila za sabiranje racionalnih brojeva, a potom im zadajemo domaći zadatak.
Domaći zadatak
Zbirka: zadaci 73 i 78.

	· odgovara na pitanja koja se odnose usvojene sadržaje iz nastavne jedinice.



	Izgled table
Tablu koristimo racionalno, trudimo se da bude pregledna, sabiramo racionalne brojeve koristeći se brojevnom pravom i usmerenim dužima.

	Načini provere 
ostvarenosti ishoda:
	· posmatranje učeničkog učešća, zaključivanja i odgovaranja na postavljena pitanja;
· analiziranje uspešnosti učenika u rešavanju zadataka.

	OKVIR ZA PREISPITIVANjE OSTVARENOG ČASA:
· Da li mi je adekvatan izbor načina provere ostvarenosti ishoda?
· Da li sam planirao/-la adekvatne aktivnosti učenika?
· Da li je bilo odstupanja/poteškoća prilikom ostvarivanja planiranog?
· Šta bih promenio/-la?

